
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 1111 


16 Δεκεμβρίου 2002 


ΑΠΟΦΑΣΕΙ Σ 

Αριθ. 26936 

Χαρακτηρισμός ως διατηρητέου κτιρίου που βρίσκεται 
εντός του ρυμοτομικού σχεδίου του Δήμου Αθηναίων 
και καθορισμός ειδικών όρων και περιορισμών δόμη¬ 
σης αυτού. 

Η ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 2 του άρθρου 110 του Κώδικα 
Βασικής Πολεοδομικής Νομοθεσίας (άρθρο μόνο του κω- 
δικοποιημένου Π.Δ/τος της από 14/24.7.1999-Δ' 580), 
όπως αντικαταστάθηκε μετηνπαρ. 2 του άρθρου 3 του Ν. 
2831/2000 «Τροποποίηση των διατάξεων του Ν. 1577/ 
1985 “Γενικός Οικοδομικός Κανονισμός” και άλλες πολε- 
οδομικές διατάξεις» (Α' 140). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), όπως αυτό 
προστέθηκε με το άρθρο 27 του Ν. 2081/1992 (Α' 154) και 
τροποποιήθηκε με την παρ. 2α του άρθρου 1 του Ν. 
2469/1997 (Α'38). 

3. Την Υ6/31.10.2001 απόφαση του Πρωθυπουργού και 
της Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων Υπουργού Περιβάλ¬ 
λοντος, Χωροταξίας και Δημοσίων Έργων στους Υφυ¬ 
πουργούς Περιβάλλοντος, Χωροταξίας και Δημοσίων 
Έργων» (Β' 1484). 

4. Τις διατάξεις της παρ. Β του άρθρου 1 του Π.Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Την από 1.5.2002 αιτιολογική έκθεση της Διεύθυνσης Πο- 
λεοδομικού Σχεδιασμού - Τμήμα Παραδοσιακών Οικισμών. 

6. Την από 29.5.2002 σύμφωνη γνώμη του Ανδρέα Αλε- 
ξανδρόπουλου, νόμιμου εκπροσώπου της φερόμενης ως 
ιδιοκτήτριας «ΔΥΟ ΧΙΛΙΑΔΕΣ ΔΥΟ Α.Τ.Ε.». 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Χαρακτηρίζεται ως διατηρητέο το κτίριο που βρίσκε¬ 
ται εντός του οικοδομικού τετραγώνου 7/69 του ρυμοτο¬ 
μικού σχεδίου του Δήμου Αθηναίων στη συμβολή της Λε- 


ωφ.Βασ.Σοφίας 103 με την οδό Χατζηκώστα, φερόμενο 
ως ιδιοκτησία της ανώνυμης εταιρείας με την επωνυμία 
«ΔΥΟ ΧΙΛΙΑΔΕΣ ΔΥΟ ΑΤΕ», όπως αυτό φαίνεται με μαύρη 
σκιαγράφιση , στο σχετικό πρωτότυπο τοπογραφικό διά¬ 
γραμμα σε κλίμακα 1:100,που θεωρήθηκε από τον Προϊ¬ 
στάμενο της Διεύθυνσης Τοπογραφικών Εφαρμογών με 
την 26936 /2002 πράξη του και που αντίτυπο του σε φω¬ 
τοσμίκρυνση δημοσιεύεται με την παρούσα απόφαση. 

2. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών και μορφολογικώντου στοιχείων. 

3. Επιτρέπεται η επισκευή του κτιρίου, ο εκσυγχρονι¬ 
σμός των εγκαταστάσεων, η εσωτερική διαρρύθμιση, 
επεμβάσεις για λόγους λειτουργικούς εφόσον δεν αλλοι¬ 
ώνεται ο αρχιτεκτονικός χαρακτήρας του κτιρίου, η κατα¬ 
σκευή νέου φέροντα οργανισμού από οπλισμένο σκυρό¬ 
δεμα στο εσωτερικό του κτιρίου, η δημιουργία κεντρικού 
κλιμακοστασίου και ανελκυστήρα και η προσθήκη κατ’ε- 
πέκταση και καθ’ύψος τριών νέων ορόφων και ενός τετάρ¬ 
του σε εσοχή χωρίς υπέρβαση του μεγίστου επιτρεπομέ- 
νου ύψους και του συντελεστή δόμησης της περιοχής και 
2ου υπογείου, όπως οι παραπάνω ρυθμίσεις φαίνονται 
στο σχετικό πρωτότυπο διάγραμμα κάλυψης και στα τέσ¬ 
σερα διαγράμματα αρχιτεκτονικής μελέτης (όψεις, κατό¬ 
ψεις, τομές) σε κλίμακα 1:100 που θεωρήθηκαν με την ίδια 
πράξη του Προϊσταμένου της Δ/νσης Τοπογραφικών 
Εφαρμογών που αναφέρεται στην παράγραφο 1 της πα¬ 
ρούσας απόφασης και αντίτυπά τους σε φωτοσμίκρυνση 
δημοσιεύονται με την παρούσα απόφαση. 

4. Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στο χαρακτηριζόμενο ως διατη¬ 
ρητέο κτίριο. Επιτρέπεται μόνο η τοποθέτηση επιγραφών 
περιορισμένων διαστάσεων, που πληροφορούν για τυχόν 
χρήση των χώρων του κτιρίου. 

5. Στο ισόγειο του κτιρίου επιτρέπονται οι χρήσεις κα¬ 
ταστημάτων και Τραπεζών και στους λοιπούς ορόφους η 
χρήση γραφείων. 

6. Για κάθε επέμβαση στο εξωτερικό ή εσωτερικό του χα¬ 
ρακτηριζόμενου ως διατηρητέου κτιρίου καθώς και για 
την τοποθέτηση επιγραφών απαιτείται έγκριση της ΕΠΑΕ. 

7. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Νοεμβρίου 2002 

Η ΥΦΥΠΟΥΡΓΟΣ 

ΡΟΔΟΥΛΑ ΖΗΣΗ 

